《江城子 其一 和德初灯夕词次叶石林韵》
宋代·毛幵

神仙楼观梵王宫。月当中。望难穷。坐听三通，谯鼓报笼铜。

还忆当年京辇旧，车马会，五门东。

华堂歌舞间笙钟。夕香濛。度花风。翠袖传杯，争劝紫髯翁。

归去不堪春梦断，烟雨晓，乱山重。

作者简介：毛幵，约公元七四年前后（宋孝宗淳熙初前后）在世，历史人物，字平仲。信安人。生卒年均不详，为人傲世自高，与时多忤。尝为宛陵、东阳二州卒。开工于小词，诗文亦甚著名。所著有樵隐集十五卷，但是今仅存词一卷。